** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. septembrī Nr. 216**

(protokols Nr. 9, 54. p.)

**Par SIA “Bērzaunes komunālais uzņēmums” pamatkapitāla palielināšanu**

Madonas novada pašvaldības īpašumā atrodas nekustamais īpašums Jaunā ielā 4A, Mārcienas pagasts, Madonas novads, ar kadastra numuru 70740040449, kas reģistrēts Mārcienas pagasta zemesgrāmatas nodalījumā Nr.100000947576 un sastāv no zemes vienības ar kadastra apzīmējumu 70740040446 un kopējo platību 435 m2(turpmāk arī – “mantiskais ieguldījums”). Nekustamo īpašumu lietderīgi būtu izmantot SIA “Bērzaunes komunālais uzņēmums” darbības nodrošināšanai, nekustamo īpašumu ieguldot SIA “Bērzaunes komunālais uzņēmums” pamatkapitālā.

Sertificēts vērtētājs SIA “Interbaltija” veicis augstāk norādītā nekustamā īpašuma novērtējumu un ar 2025.gada 11.septembra atzinumu par mantisko ieguldīgumu noteica mantiskā ieguldījuma vērtību 590,00 *euro* (pieci simti deviņdesmit *euro* un 00 *centi*) apmērā.

Atzinumā norādīts, ka mantiskā ieguldījuma priekšmets atbilst SIA “Bērzaunes komunālais uzņēmums”, kurā tas tiek ieguldīts, statūtos noteiktajiem komercdarbības veidiem.

 Publiskas personas mantas atsavināšanas likuma 3. panta pirmās daļas 4. punkts nosaka, ka publiskas personas nekustamo un kustamo mantu var atsavināt, ieguldot kapitālsabiedrības pamatkapitālā. Saskaņā ar tā paša likuma 40. panta pirmo daļu lēmumu par publiskas personas mantas ieguldīšanu esošas kapitālsabiedrības pamatkapitālā pieņemt publiskās personas lēmējinstitūcija – šajā gadījumā pašvaldības dome. Tā paša likuma 40. panta otrā daļa nosaka, ka kapitālsabiedrībā ieguldāmo mantu novērtē [Komerclikumā](https://likumi.lv/ta/id/5490-komerclikums) noteiktajā kārtībā. Komerclikuma 154. panta pirmā daļa nosaka, ka mantisko ieguldījumu novērtē un atzinumu par to sniedz persona, kura iekļauta mantiskā ieguldījuma vērtētāju sarakstā.

 Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punkts nosaka, ka sabiedrības pamatkapitālu var palielināt dalībniekiem izdarot ieguldījumus sabiedrības pamatkapitālā un pretī saņemot attiecīgu skaitu jaunu daļu.

 Pašvaldību likuma 10. panta pirmās daļas 21. punkts nosaka, ka dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var pieņemt lēmumus citos ārējos normatīvajos aktos paredzētajos gadījumos.

Pamatojoties uz Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punktu, Publiskas personas mantas atsavināšanas likuma 3. panta pirmās daļas 4. punktu un 40.panta pirmo daļu un Pašvaldību likuma 10.panta pirmās daļas 21.punktu, ņemot vērā 23.09.2025. Finanšu un attīstības komitejas atzinumu, **atklāti balsojot: PAR – 18** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa, Zigfrīds Gora), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Palielināt SIA “Bērzaunes komunālais uzņēmums” (reģ. Nr. 48703002782) pamatkapitālu, ieguldot SIA “Bērzaunes komunālais uzņēmums” pamatkapitālā mantisko ieguldījumu – nekustamo īpašumu Jaunā iela 4A, Mārcienas pagasts, Madonas novads, ar kadastra numuru 70740040449, kas reģistrēts Mārcienas pagasta zemesgrāmatas nodalījumā Nr.100000947576 un sastāv no zemes vienības ar kadastra apzīmējumu 70740040446 un kopējo platību 435 m2, kur mantiskā ieguldījuma vērtība ir **EUR 590,00 (pieci simti deviņdesmit euro un 00 centi)** apmērā, bez jaunu dalībnieku uzņemšanas, pretī saņemot attiecīgu jaunu daļu skaitu.
2. Uzdot SIA “Bērzaunes komunālais uzņēmums” valdes loceklim organizēt Latvijas Republikā spēkā esošajos normatīvajos aktos noteiktās darbības pamatkapitāla palielināšanai un šo izmaiņu reģistrācijai Latvijas Republikas Uzņēmumu reģistrā.
3. Izslēgt no Pašvaldības pamatlīdzekļu uzskaites.
4. Uzdot pašvaldības izpilddirektoram nodrošināt kontroli šī lēmuma izpildei.

 Domes priekšsēdētājs A. Lungevičs

*Lauva 26199545*